Brittany Howard

**Brittany Amber Howard** (født 2. oktober 1988) er en amerikansk musiker, sanger og låtskriver som er kjent for å være hovedvokalist, gitarist og hovedlåtskriver for rockebandene Alabama Shakes, Thunderbitch og Bermuda Triangle. Hun har blitt tildelt ni Grammy-nominasjoner gjennom Alabama Shakes. Nominasjonene inkluderer «beste nye artist» og «årets album» med plata *Sound & Color*. Musikkgruppen ble senere tildelt fire priser, inkludert «beste alternative musikkalbum».

I 2018 kunngjorde Alabama Shakes at gruppen skulle ta en pause. I løpet av denne pausen har Howard utgitt debutalbumet *Jaime* (2019), som soloartist. Albumet mottok positiv kritikk, og Howard har mottatt syv Grammy-nominasjoner, samt blitt tildelt en for «beste rockesang» for låta «Stay High».

## Oppvekst
Howard ble født i Athens i Alabama, og var en av to døtre til Christi (født Carter) og K. J. Howard. Hennes mor er av engelsk og irsk opphav, mens faren er afrikansk-amerikaner. Hennes barndomshjem var i en bilkirkegård. Hun lærte å skrive dikt og å spille piano fra hennes eldre søster, Jaime, som døde på grunn av retinoblastom i 1998. Howard hadde samme kreft, men overlevde med delvis blindhet i det ene øyet. Kort tid senere, skilte foreldrene seg. Hun begynte å spille gitar da hun var 13 år gammel, og var svært opptatt av albumer fra Dionne Warwick og Elvis Presley, som senere inspirerte henne til å skrive egne sangtekster.

Howard gikk på East Limestone High School, hvor hun møtte Zac Cockrell, som senere ble bassist i Alabama Shakes. I løpet av high school begynte Howard å høre på rockeband fra 1970-årene som Black Sabbath og Pink Floyd. «Jeg satt bak i denne Buick-bilen og spurte 'Hva er dette? Det er skikkelig kult.' og mine venner fortalte meg at det var Pink Floyd, og jeg sa 'Oi' og det var ordentlig tankevekkende. Jeg begynte å høre på all klassisk rock som Yes, Cream og alt det der.»

Etter high school begynte Howard å jobbe for United States Postal Service før hun ble en musiker på fulltid som hovedvokalist for Alabama Shakes.

## Karriere

Brittany Howard er mest kjent som hovedvokalisten og gitarist for det amerikanske rockebandet Alabama Shakes. Bandet oppsto med navnet «The Shakes» når Howard og bassisten Zac Cockrell begynte å spille coverlåter og egne sanger sammen med trommeslageren Steve Johnson. Gitaristen Heath Fogg ble senere med, og bandet begynte å spille på barer i Alabama, og spilte også inn sitt debutalbum, *Boys & Girls*. De signerte senere en kontrakt med ATO Records, og slapp ut *Boys & Girls* i 2012, som mottok kritikerros og flere Grammy-nominasjoner.

I april 2015 slapp Alabama Shakes ut sitt andre album, *Sound & Color*. Det fikk førsteplass på musikklisten ''Billboard'' 200. Musikkgruppen framførte senere på flere talkshow-programmer som *[[Saturday Night Live]]*, ''The Tonight Show Starring Jimmy Fallon'' og *[[The Late Show with Stephen Colbert]]*. Howard var også en del av en medley sammen med Mavis Staples, Stephen Colbert, Ben Folds og flere i løpet av sesongpremieren av *The Late Show with Stephen Colbert*. Ved Lollapalooza i 2015 ble Howard invitert opp på scenen for å framføre en duett av «Get Back» sammen med Paul McCartney. Howard framførte også ved seremonien for Eddie Murphys Mark Twain Prize-tildeling. I 2015 ble Howard utnevnt som mottakeren av *[[Billboard]]* sin «Women in Music 'Powerhouse'»-pris.

Howard er også hovedvokalisten for rockebandet Thunderbitch, som ble til i Nashville i 2012. Bandet har gitt ut ett album, *[[Thunderbitch (album)|Thunderbitch]]* (2015). De opptrer sjeldent på scenen, men spilte ved ATO Records sin CMJ Music Marathon-framvisning i oktober 2015.

Brittany Howard er også en vokalist i bandet Bermuda Triangle, som ble til i Nashville i 2017 sammen med Jesse Lafser og Becca Mancari. Debutoppføringen deres tok sted 12. juli 2017 i Basement East i Nashville. 6. september 2017 ga trioen ut deres første singel, «Rosey», som først ble gitt ut på Jeffe Lafsers album fra 2015, *Raised on the Plains*. Trioen gjorde senere en turné i oktober 2017 bestående av fem show gjennom de sydlige statene i USA.

I juni 2019 kunngjorde Brittany Howard et debut-soloalbum, *[[Jaime (album)|Jaime]]*, som senere ble utgitt 20. september 2019 sammen med en turné i Nord-Amerika og Europa. Pitchfork fortale at «Den utmerkede solodebuten fra Alabama Shakes sin sanger og låtskriver er et spennende opus som flytter grensene for stemmer, lyd og sjel til nye høyder.» Howard slapp ut musikkvideoen til singelen «Stay High» 16. juli 2019, som inneholdt skuespilleren Terry Crews. 15. april 2020 ga Howard ut en coverversjon av Funkadelics «You and  Your Folks, Me and My Folks» fra 1971, samt en ny versjon av hennes «Stay High».

## Privatliv
Howard stod fram som lesbisk i en alder av 25. I 2018 giftet Howard seg med Jesse Lafser, hennes bandkamerat i bandet Bermuda Triangle.

## Diskografi
### Album
* *Jaime* (Studioalbum; ATO, 2019)
* *Jaime (Reimagined)* (Remiksalbum; ATO, 2021)

### [[EP|EP-er]]
* *Spotify Singles* (ATO, 2020)
* *Live at Sound Emporium* (ATO, 2020)
* *Jaime (The Remixes)* (ATO, 2020)
* *Live from East West Studios* (ATO, 2021)

### Singler
#### Som hovedartist
* «I Wonder» (med Ruby Amanfu; 2012)
* «History Repeats» (2019, senere på *Jaime*)
* «Stay High» (2019, senere på *Jaime*)
* «He Loves Me» (2020, senere på *Jaime*)
* «You'll Never Walk Alone» (2020)
* «Stay High again..» (med Joy Anonymous og Fred again...; 2021, senere på *Jaime (Reimagined)*)
* «(Your Love Keeps Lifting Me) Higher and Higher» (Amazon Original, 2021)
* «Presence» (remiks av Little Dragon; 2021, senere på *Jaime (Reimagined)*)
* «Tomorrow» (remiks av BadBadNotGood; 2021, senere på *Jaime (Reimagined)*)
* «Checks and Balances» (fra Netflix-serien *[[We the People]]*; med Kristen Anderson-Lopez, Lin-Manuel Miranda, Robert Lopez og Daveed Diggs; 2021)
* «Stay High» (remiks av Childish Gambino; 2021, senere på *Jaime (Reimagined)*)
* «Running with the Angels» (med Tia P.; 2022)

#### Som gjesteartist
* «Higher» (med Thad Cockrell; 2020, senere på Cockrells *If In Case You Feel the Same*)

### Med Alabama Shakes
* *Boys & Girls* (2012)
* *Sound & Color* (2015)

### Med Thunderbitch
* *Thunderbitch* (2015)

## Referanser


## Eksterne lenker
* 
*